Hei. Olen Mari Valkonen. Tervetuloa ohjelmaan Sanaa naisilta.
Haluan tänään puhua kielilläpuhumisesta, -
joka on meille luterilaisille pikkuisen hankala tai vieras asia.
Olen kasvanut uskovassa kodissa -
eikä kumpikaan vanhemmistani puhunut kielillä.
Äiti oikeastaan pelkäsi Pyhän Hengen ilmentymiä.
Isä taas olisi taas kovasti halunnut niitä saada.
Olen itse ollut rukouskolmikossa heti uskoontuloni jälkeen.
Rukouskolmikosta yksi puhui kielillä.
En ajatellut siinä, että sillä olisi mitään merkitystä tai en ymmärtänyt.
Kerran rukoillessamme minulla alkoi tulla vieraita sanoja.
Minulla ei ollut mitään erityistä kokemusta siinä.
Moni puhuu, että heillä oli jokin erityinen kokemus.
Minulla alkoi sanoja tulla ja mitä enemmän lahjaa käytin -
sitä enemmän niitä alkoi tulla. Joskus on puhuttu, -
että kielilläpuhuminen olisi Pyhän Hengen täyteyden merkki -
mutta se on armolahja. Pyhän Hengen täyteyden merkit ovat rakkaus, -
rakkaus Jumalaa ja ihmisiä kohtaan.
Se, että on voima todistaa Jeesuksesta -
ja Hengen hedelmät, jotka tulee uskovissa esiin.
Rakkaus, ilo, rauha, kärsivällisyys, -
ystävällisyys, hyvyys, uskollisuus, lempeys ja itsehillintä.
Kielillä puhuva ei puhu pääasiassa ihmisille vaan Jumalalle.
Paavali sanoo, ettei häntä kukaan ymmärrä -
sillä hän puhuu salaisuuksia hengessä.
Kielilläpuhuminen on puhujaa itseään varten, -
henkilökohtaiseksi rakentumiseksi. Ja Jumalaa varten.
Jumala haluaa kanssamme kanssakäymistä kielilläkin.
Toisia ihmisiä varten. Kielillä voi joskus rukoilla toisten puolesta -
ymmärtämättä mitä rukoilee.
Jumala voi laittaa tunteen, että nyt pitää rukoilla.
Miten saa henkilahjoja?
Yleensä sanotaan, että henkilahjoja tulee kättenpäällepanemisen kautta.
Eli voit pyytää, rukoilla, että saat näitä lahjoja, -
profetianlahjaa tai kielilläpuhumisenlahjaa.
Olen huomannut, että Pyhä henki yleensä on siellä, -
missä särkyneet astiat haluaa olla Hänen käytössään.
Se vaatii ehdotonta riippuvuutta Jumalasta.
Meidän pitää alistua Hänen ehtoihinsa.
Kuten kerroin vanhemmistani, äiti ei halunnut tällaista.
Jumala on aina niin hyvä, että hän ei väkisin tuo meille lahjoja.
Henki usein myös yllättää meidät.
Henki tekee valinnan, mikä lahja on sinulle sopiva.
Kielillä puhuessa ei voi olla sellaista, että ihannoisi ihmisviisautta.
Täytyy heittäytyä ihan Jumalan varaan.
Kun sain tämän lahjan, ja kun sain profetianlahjan, -
koin miten Jumala koetteli pystynkö profetoimaan tai rukoilemaan kielillä -
toisista ihmisistä välittämättä.
Kielilläpuhuminen on rukousta Pyhässä hengessä, puhetta Jumalalle.
Rakkautta Jumalaan.
Kielilläpuhuminen on meidän tapa kommunikoida Jumalan kanssa.
Tapa, jota ihmismieli ei voi ymmärtää, mutta joka Jumalalle merkitsee jotain.
Se auttaa meitä ylittämään henkilökohtaiset rajoitukset.
Se on ylijärjellistä puhetta. Minä en puhuessani ymmärrä, mitä siinä on.
Eikä kielilläpuhuja itsekään ymmärrä, mistä puhe syntyy.
Se on kuitenkin sujuvaa puhumista rukous ja profetointi tilanteessa.
Se on tavallista soljuvampaa, -
koska sitä ei rajoita se, että miettisi puheen sisältöä.
Toisinaan voi myös kokea, kuten me Sanan ja rukouksen illassa.
Rukoillessamme ymmärryksellä -
yhtäkkiä yksi ystävistämme alkoi rukoilemaan kielillä.
Heti siihen rukoukseen tuli erilainen tunnelma, -
erilainen merkitsevyys ja auktoriteetti.
Puheen voima tuntuu joskus käsinkosketeltavana.
Rukous liikkuu vaivatta ja sitä ei ymmärrä itsekään, miten se tulee.
Tämä ei kuitenkaan ole hurmoskieltä. Tiedän, että jotkut pelkää, -
että jos saa kielilläpuhumisenlahjan, -
on jossakin ihmeellisessä hurmoksessa.
Kun aloitan rukoilemaan kielillä, voin itse päättää milloin aloitan ja lopetan.
Raamatussa sanotaan "Sillä jos minä rukoilen kielillä puhuen, -
niin minun henkeni kyllä rukoilee, mutta ymmärrykseni on hedelmätön."
Kun rukoilen kielillä jonkun puolesta, niin jo kielillä rukoilu pätkästä -
kuulen mitä Jumala puhuu. En voi itse siihen vaikuttaa.
Se on lohdutusta. Äänensävystäkin kuulee, että se on lohdutusta.
Joskus se on ylistystä Jumalalle.
Joskus se taistelukieli, joka on todella vahva.
Tämä kielilläpuhuminen tuo rukouselämään -
jatkuvan yliluonnollisen ulottuvuuden.
Siksi toivon, että sinäkin uskallat sitä anoa.
Vaikka se on yliluonnollista, niin loppujenlopuksi se tulee -
arkipäiväiseksi osaksi rukousta, eikä siihen kiinnitä edes huomiota.
Raamatussa kuitenkin sanotaan "Vaikka minä puhuisin -
ihmisten ja enkelien kielillä, mutta minulla ei olisi rakkautta, -
olisin minä vain helisevä vaski tai kilisevä kulkunen."
Kielillä rukoileminen on minulle tosi helppoa silloin kun ajan autoa.
Se ei vaadi mitään erityistä tunnetilaa.
Se onkin jännää, että autolla ajaessa on tosi helppo rukoilla kielillä.
Kerron teille kohta aivotutkimuksesta. Siinä on tietty peruste, miksi näin käy.
Yleensä rukoilijalla on yksi peruskieli mutta voi olla muitakin kieliä.
Olen kuullut tosi kaunista, vaikka ranskankieltä.
Yhdellä ystävälläni on jotenkin samanlainen kuin kiinankieli.
Eli se vaihtelee. Eikä kielilläpuhuja pysty itse määräämään, -
mitä kieltä alkaa puhua.
Joskus rukoilija voi puhua aivan uutta kieltä, mitä ei ole ennen puhunut.
Joskus kieli on omaksi rakennukseksi, joskus profetiaa.
Voit jäädä kuuntelemaan saatko selityksen -
ja näin harjaannuttaa lahjaa.
Rukoile pieni pätkä kielillä ja kuuntele saatko mitään selitystä.
Paavali jakaa rukouksen sellaiseen joka tapahtuu ymmärryksellä -
ja sellaiseen joka tapahtuu hengessä.
Molemmat ovat Pyhän hengen vaikuttamia.
"Kuinka siis on? Minun on rukoiltava hengelläni, mutta minun on -
rukoiltava myöskin ymmärrykselläni; minun on veisattava kiitosta -
hengelläni, mutta minun on veisattava myöskin ymmärrykselläni."
Kummankinlainen rukous, hengessä ja ymmärryksessä tapahtuva, -
on Pyhän hengen vaikuttamaa ja johdattamaa.
Kielilläpuhumisella on tietyt tehtävät. Jumala ei ole antanut niitä turhaan.
Kielilläpuhuminen voi olla merkki uskomattomille.
Kielilläpuhumisessa ihminen voi ylistää helposti.
On helppo ylistää, kun rukoilee kielillä ja helppo saada rakkaus Jumalaan.
Ei tarvitse miettiä miten rukoilee -
vaan voi antaa rukouksen soljua.
Joskus profetianlahja on myös tarkoitettu...
Tai kun seurakunnassa rukoillaan kielillä, -
on tarkoitettu, että siihen tulee selitys.
Eli, jos on saanut kielillä rukoilemisen, -
kannattaa rukoilla siihen myös selitystä.
Minä itse rukoilen kielillä pienen pätkän, -
ja moni ihmettelee, kun rukoilen aina saman pätkän -
ja kuitenkin selitys on eri.
Minulla tämä lahja toimii siten kuin se olisi vanhanajan radio.
Kielillä puhuessa etsin kohtaa mistä kuulen Jumalan äänen.
Meidän rukousporukassa Jyväskylässä -
osalla toimii kielenselittäminen niin, että he selittävät jokaisen kieltä.
Minäkin saan jonkinlaisia selityksiä, mutta en ole harjaantunut siihen.
En ole virittänyt sitä lahjaa niin palavaksi, että osaisin sitä käyttää.
Keskitytään siihen, mitä rukous on. Vielä pitää sanoa, -
että kielillä rukoileminen on myös esirukouksessa tärkeä.
Joskus emme tiedä, mitä Jumala haluaa rukoiltavan.
Kun rukoilemme kielillä, se ainakin on Jumalan tahdon mukaista.
Jumala itse neuvoo meille miten rukoilla ja -
miten voimme tuoda Jumalan tahtoa toisen ihmisen elämään.
Ehkä tärkein tehtävä ihmisen kannalta on, -
että kielillä puhuva rakentaa itseään.
Siinä tapahtuu jotain ihmettä.
Aivan kuin ehtoollisellakin. Siinä tapahtuu ihmeitä.
Kielillä puhuva rakentaa itseään. Ystäväni Leena kertoi, -
kuinka hän monta tuntia päivässä kielillä rukoiltuaan alkoi paranemaan.
Kielilläpuhuminen harjoittaa henkeä. Se on täysin hengellistä toimintaa.
Pyhän hengen ja ihmisen hengen yhteistyötä.
Kielilläpuhumisen avulla on helpompi rukoilla pitkään.
Se vahvistaa meidän sisäistä ihmistämme.
Kielillä puhuva ei puhu ihmisille vaan Jumalalle.
Kielilläpuhumista tutkittaessa on huomattu, -
että kun kielillä puhutaan, niin meidän erityiset aivoalueet saakin levätä.
Nytkin minun puhuessa, minulla on otsalohko toiminnassa, -
ja alue joka määrittelee puhetta ja kieltä on toiminnassa.
Semmoiset alueet saakin levätä puhuessamme kielillä.
Tutkijan, joka tutki tätä viiden kielilläpuhujan kanssa, -
täytyi todeta lopuksi, että ei voida tietää mistä lähteestä se tulee.
Siihen tarvittaisiin enemmän tutkimusta.
Kun on tutkittu ihmisiä, jotka ovat kielillä rukoilleet, -
on huomattu, että he ovat vähemmän neuroottisia kuin muut ihmiset.
Kielilläpuhuminen on sitä, että heittäydytään Jumalan varaan.
Jumala tekee ihmeitä ja voidaan varovasti sanoa, -
että kielilläpuhuminen vähentää neuroottisuutta, -
tuo vapautta ja rauhaa.
Kielilläpuhuja joutuu olemaan Jumalan läsnäolossa -
ja hän joutuu itsensä antamaan.
Neuroottisuuteen liitetään se, että ihminen jännittää tehdä uusia asioita.
Kun kielillä puhutaan, niin Jumala hoitaa meitä siinä myös.
Muutenkin on todettu, että ihmiset, jotka ovat uskossa, voivat paremmin.
He pystyvät luottamaan Jumalaan ja Hänen suunnitelmaansa.
He pystyvät ajattelemaan, että on Suurempi, joka ohjaa elämää.
Hän voi luovuttaa itsekontrollin.
Raamatussa sanotaan "Muuttukaa mieleltänne".
Kielillä rukoileminen vähentää myös kivunkokemusta.
Kun aivot ikään kuin antautuvat, niin kipu vähenee.
Aivotutkimuksessa on myös verrattu laulua ja rukousta.
Laulaessa aktivoituu aivojen puhumiseen liittyvät osiot -
toisin kuin kielillä rukoiltaessa.
Nunnillakin on huomattu, että kun he rukoilevat ymmärryksellä, -
silloin on eri aivojenalueet käytössä kuin kielillä rukoiltaessa.
Nämä ovat asioita, joita tutkitaan. Aivotutkimus menee eteenpäin.
On mielenkiintoista nähdä, miten tutkimuksessakin voidaan todistaa, -
että Jumalan Sana pitää paikkansa.
Se mitä Raamatussa sanotaan on totta.
Kiitos, että kuuntelit. Ole rohkea, lue Raamattua ja ano armolahjoja.
Hei vaan.
Tekstitys: A. Eskola